ועדת המשנה לענייני תכנון ובנייה ברשויות הדרוזיות, כנסת 20, פרוטוקול מספר 11, 2018-12-11 13:54

חמד עמאר: אנחנו פותחים את ישיבת ועדת המשנה בנושא תכנון ובניה במגזר הדרוזי.

חמד עמאר: הנושא היום: ישיבת מעקב בקשר לתכנון ובניה במועצה מקומית יאנוח-ג'ת.

חמד עמאר: קודם כל אני מאוד מצטער שהתעכבתי.

חמד עמאר: הייתי בוועדת הכנסת כנציג של הנשיאות.

חמד עמאר: אנחנו נפתח את הישיבה.

חמד עמאר: אנחנו קיימנו כמה דיונים בנושא.

חמד עמאר: אנחנו כוועדה נעקוב אחרי ההתקדמות של התכנון והבניה ביאנוח-ג'ת.

חמד עמאר: אנחנו רוצים להגיע כמה שיותר מהר שאותו צעיר שרוצה לבנות את הבית שלו, יוכל להוציא היתר בניה.

חמד עמאר: אנחנו רוצים לבדוק איך אנחנו מתקדמים בכל מתחם ומתחם, איפה הגענו.

חמד עמאר: הישיבה האחרונה הייתה ביוני, לפני כמעט שישה חודשים.

חמד עמאר: אנחנו מקיימים ישיבה עכשיו באמצע דצמבר.

חמד עמאר: אני מקווה שיש לנו התקדמות, נוכל לקבל דיווח ממנהל התכנון על ההתקדמות.

חמד עמאר: אנחנו עובדים בשיתוף פעולה טוב עם מנהל התכנון.

חמד עמאר: בכל ישיבה וישיבה הם מעדכנים אותנו שהנושא מתקדם.

חמד עמאר: אפתח עם מנהל התכנון, כמה משפטים, אבל לפני שמנהל התכנון ידבר, אני רוצה לברך את תושבי יאנוח שהגיעו לכאן, נציגי המועצה המקומית שהגיעו לכאן, התושבים שהגיעו לכאן מיאנוח, גם הנציגים האחרים שהגיעו לכאן להשתתף בדיון הזה.

חמד עמאר: בבקשה, מנהל התכנון.

מיכל מריל: אני אתן סקירה של התוכניות שמקודמות היום ביישוב ונמצאות בתהליכים הסטטוטוריים.

מיכל מריל: אחד, זה מתחם 2.

מיכל מריל: היה דיון בעתירה.

מיכל מריל: עדיין לא התקבלה החלטה.

חמד עמאר: בדיון האחרון במתחם 2 נאמר שבית המשפט הוציא צו בצו מניעה ולא נקבע תאריך לדיון.

חמד עמאר: האם התקיים דיון ונקבע תאריך לדיון?

מיכל מריל: בספטמבר התקיים דיון.

מיכל מריל: עדיין לא התקבלה החלטה.

חטיב זהר אלדין: ההחלטה הייתה צריכה להיות ב-5.11, פסק דין של השופט.

מיכל מריל: אני לא אחראית על בתי משפט.

חמד עמאר: עדיין לא התקיים דיון.

מיכל מריל: התקיים דיון.

מיכל מריל: עדיין לא יצאה החלטה.

חמד עמאר: אין החלטה של בית המשפט בנושא.

מיכל מריל: נכון, אבל היה דיון בעתירה.

חמד עמאר: בסדר.

מיכל מריל: מתחם 7, כבר תוכנית פורסמה לאישור, מאושרת ביאנוח, 59 דונם, 131 יחידות דיור.

מיכל מריל: מתחם 11 בג'ת, כרגע זה נמצא בשלב מילוי תנאי ההפקדה.

מיכל מריל: נדרש למלא את נושא מסמכי התוכנית ונושא ביוב בהתאם להחלטת ועדת המשנה לביוב, והתוכנית תופקד.

מיכל מריל: בית עלמין ג'ת, כבר הופץ נוסח פרסום ליישוב.

מיכל מריל: מתחם 12 זה מתחם שאנחנו קידמנו, תקציב של החלטת ממשלה 959.

מיכל מריל: התקבלה החלטת הפקדה, כבר נמצא במוסדות התכנון.

מיכל מריל: אנחנו בשלבים סופיים של מילוי תנאי ההחלטה, מקווים שהיא תופקד בקרוב, 174 יחידות דיור.

מיכל מריל: מתחם 10, התוכנית הוגשה לוועדה המחוזית, נמצאת במילוי תנאי סף.

מיכל מריל: יש עוד תוכנית, הבנתי, של מתחם להרחבת מבנה ציבור לבית העם, אז היא כרגע שובצה לדיון.

חאתם עג'מיה: עוד לא שובצה לדיון.

חאתם עג'מיה: היה דיון מקדמי בוועדה המחוזית.

מיכל מריל: אוקי, היא עברה לשלב של שיבוץ לדיון.

מיכל מריל: עברה תנאי סף, אז המצב בסדר.

מיכל מריל: מתחם 8, מתחם שאנחנו מקדמים עם המועצה.

מיכל מריל: אנחנו בשלבים סופיים של התכנון, מבקשים לאפשר לראש המועצה ללמוד את התוכנית.

מיכל מריל: יכול להיות שיהיו לו הערות.

מיכל מריל: יכול להיות שהוא צריך לתקן פה ושם ואני מקווה שנתקדם עם זה להכנת מסמכי תוכנית.

חמד עמאר: את מדברת על מתחם 8?

מיכל מריל: כן.

מיכל מריל: יש עוד כמה מתחמים שהם כרגע בהכנה, שזה 1,13, 14, 5 ו -4 שגם כן אנחנו מלווים את זה, נמצא כרגע בהכנה.

מיכל מריל: אנחנו גם מבקשים לאפשר לראש המועצה ללמוד את התוכניות.

מיכל מריל: אתמול נפגשנו איתו.

מיכל מריל: התקיימו ישיבות פרטניות כדי שהוא ילמד את הנושא בליווי שלנו.

מיכל מריל: אני יודעת שיש עוד מתחמים נוספים שמשרד השיכון מקדם.

חמד עמאר: במתחמים שאנחנו מדברים עליהם, ניקח דוגמא מתחם 2 שעכשיו בניהול בית משפט, אנחנו צריכים לקבל את ההחלטה של בית המשפט.

חמד עמאר: בהנחה שהנושא יגמר בבית משפט, כמה זמן ייקח לאותו תושב אם הוא רוצה לבנות את הבית שלו במתחם 2 עד שהוא יוציא היתר בניה?

מיכל מריל: שלב ההיתר הוא כבר אחרי שלב התכנון.

מיכל מריל: אנחנו אחראים על שלב התכנון.

מיכל מריל: אם בית משפט ידחה את העתירה, אז התוכנית תוכל להתאשר כי יש החלטה לאשר אותה בתנאים.

מיכל מריל: מילוי תנאים והתוכנית תוכל להתאשר.

מיכל מריל: אחר כך צריך לפעול לפי כל ההליכים להגשת בקשה להיתר.

מיכל מריל: נדמה לי שעוד נדרש הנושא של מערכת הביוב או שפה זה לא מותנה.

מיכל מריל: אתם תגידו.

חמד עמאר: פתרון קצה במתחם 2 קשור בנושא של מערך הביוב?

חאתם עג'מיה: מתחם 2, במקרה באישור של התוכנית נכתב שהפתרון המקומי הוא מספק.

חמד עמאר: אז אין לנו בעיה של פתרון קצה.

חאתם עג'מיה: במתחם 2.

חאתם עג'מיה: שאר המתחמים, הם כבר מתעקשים שיהיה הפתרון הסופי של - - -

חמד עמאר: אם מתעקשים על פתרון סופי בנושא של ביוב, אז המתחמים האחרים יחולקו, אולי בעוד עשר שנים יצליחו להוציא היתרי בניה.

מיכל מריל: הנושא הזה עלה בישיבה הקודמת.

מיכל מריל: נקבע שגם תהיה ישיבה.

מיכל מריל: היה צריך לכנס את כל הגורמים הרלוונטיים לנושא הזה.

מיכל מריל: אני הבנתי שפחות או יותר בסופו של דבר יחליטו ללכת על התוואי שסוכם עליו.

מיכל מריל: הצנרת כבר הונחה מתחת לקרקע.

חמד עמאר: אבל יש בעיה באבו סנאן, הבנתי.

מיכל מריל: בנוגע לאבו סאן, החליטו להתנגד לזה.

חמד עמאר: נכון, אבל בלי שנפתור את הבעיה באבו סנאן אנחנו לא יכולים להתקדם.

מיכל מריל: נכון, צריך לפתור את הבעיה הזאת, לתת זה פתרון.

מיכל מריל: המחוז אצלנו מודע לזה ועובדים על זה.

חמד עמאר: אז מה שאני מבין, במתחם 2 אין לנו את הבעיה של פתרון קצה.

חמד עמאר: אם בית המשפט ידחה את העתירה, בעצם הוצאת היתרים תהיה עניין של אם ממלאים את התנאים האחרים ואז אנשים יכולים להוציא - - -

מיכל מריל: בשלב התכנוני צריך למלא את תנאי האישור.

מיכל מריל: ברגע שממלאים את תנאי ההחלטה לאישור, מאשרים את התוכנית.

מיכל מריל: ברגע שהיא מאושרת צריך לפעול על פי כל ההליכים להגשת בקשה להיתר בניה, להוציא היתר בוועדה המקומית.

חמד עמאר: הדברים האחרים לוקחים הרבה זמן או שזה תלוי במועצה המקומית?

מיכל מריל: מילוי תנאי ההחלטה לאישור?

חמד עמאר: כן.

מיכל מריל: זה תלוי במועצה, זה תלוי במתכנן.

מיכל מריל: ברגע שנכנסים לתנופה של מילוי תנאי החלטה צריך להיות אסרטיביים.

מיכל מריל: אם צריך תאומים, צריך לעשות את התאומים.

מיכל מריל: אם צריך לתקן את מסמכי התוכנית, צריך לתקן.

מיכל מריל: צריך להיות מיינדד לנושא הזה ולפעול.

מיכל מריל: המועצה צריכה ללוות את זה כמו שצריך.

מיכל מריל: המתכנן צריך לעבוד כמו שצריך.

חמד עמאר: בינתיים לא עושים את זה במקביל לקבלת ההחלטה של בית המשפט או אומרים, אנחנו מחכים, כי כבר אנחנו מחכים להחלטה של בית משפט חצי שנה.

חמד עמאר: הם עובדים במקביל או לא?

מיכל מריל: אני מניחה שעובדים במקביל.

חמד עמאר: מידיעה?

מיכל מריל: לא מידיעה.

מיכל מריל: מידיעה איך מוסדות תכנון עובדים, אני מניחה שעובדים במקביל.

מיכל מריל: אני יכולה לברר את זה אם צריך.

חמד עמאר: אם את יכולה לברר לנו ולהגיד לנו באמת אם הם עובדים במקביל או לא עובדים במקביל, זה חשוב לנו.

חמד עמאר: אם את יכולה לברר את זה עכשיו, גם זה יעזור לנו כאן לוועדה לקידום הנושא.

מיכל מריל: מאה אחוז.

חמד עמאר: משרד השיכון, איזה מתחמים שייכים למשרד השיכון?

רבקה שאלתיאל: יש כמה מתחמים שאני פחות יודעת לדבר במונחי 2, א וכדומה, אבל יש על הפרק גם שיווק של שכונת חיילים משוחררים שגם שם יש סיפור דומה של התאגיד, של הסכם שלא נחתם.

רבקה שאלתיאל: מדובר בתוכנית של 380 ומשהו יחידות דיור, מתוכם בשלב הראשון רוצים לשווק כ-50 יחידות דיור בגלל שינוי של טופוגרפיה.

רבקה שאלתיאל: יש שם טופוגרפיה קשה, רוצים לשנות את התוכנית וגם שם יש בעיה עם התאגיד.

רבקה שאלתיאל: צריך לפתור את זה בשביל שיהיה אפשר לשווק.

חמד עמאר: אני כל פעם שומע בעיה של התאגיד, בעיה של התאגיד.

חמד עמאר: אני חושב שמשרד השיכון צריך לקחת, אתם הגוף החזק ואם אתם רואים שזו בעיה באמת בכל היישובים, לשבת אחת ולתמיד ולהחליט, אתם מבצעים את התשתיות של החלקות לחיילים משוחררים, לכן התאגיד, אין לו מקום כאן לבוא ולגבות כסף מאותם חיילים משוחררים כי זה נכלל בסבסוד של החלטת ממשלה, עד 300,000 שקל.

חמד עמאר: אני לא מבין את זה.

חמד עמאר: גם שמענו את זה בנושא שפרעם, גם שומעים את זה עכשיו בנושא יאנוח.

חמד עמאר: אני חושב ששר השיכון בעצמו צריך להיכנס לעובי הקורה ולפתור את הבעיה הזאת כי זאת בעיה שתוקעת את כל החלקות לחיילים משוחררים בכל המגזר הדרוזי.

חמד עמאר: זה נושא שיכולים לפתור אותו בישיבה אחת כי באמת אתם מבצעים את התשתיות.

חמד עמאר: אני מכיר את זה משפרעם.

חמד עמאר: משרד השיכון ביצע את כל התשתיות וכבר יותר משנה מחכה לחתימה עם התאגיד.

חמד עמאר: התאגיד מתעקש שהוא רוצה לגבות כסף מהחיילים המשוחררים, משרד השיכון אומר, אנחנו השקענו.

חמד עמאר: לשמחתי היום שמענו שהתאגיד חתם בשפרעם.

רבקה שאלתיאל: משיחה שערכתי אחרי הוועדה, זה לא נכון.

חמד עמאר: חבל מאוד שאנחנו כאן בוועדה לא מקבלים את הנתונים המדויקים לכל הנושאים.

רבקה שאלתיאל: מבחינתנו אנחנו מוסרים את הנתונים המדויקים.

רבקה שאלתיאל: אני דאגתי אחרי הוועדה לעשות את השיחה עוד יותר מדויקת, ולא נחתם שום דבר.

רבקה שאלתיאל: חובת ההוכחה היא עליהם.

רבקה שאלתיאל: הם אמרו שזה חתום, חובת ההוכחה עליהם להראות לנו שזה חתום.

רבקה שאלתיאל: סך הכול אנחנו ממתינים לראות שזה חתום.

חמד עמאר: מנהל מקרקעי ישראל, בבקשה.

אורן יעקב: היו לנו שני שיווקים השנה, מכרז אחד בג'ת לחמישה מגרשים ל-20 יחידות דיור, שהסתיים, ומכרז אחד ביאנוח לשבעה מגרשים ל-26 יחידות דיור, שהגרלה אמורה להיות ב-30 בחודש.

חמד עמאר: מבחינת

חמד עמאר: כם, אתם לא מודעים לבעיה של התאגיד עם משרד השיכון?

אורן יעקב: אותו רעיון כמו בשפרעם.

אורן יעקב: יש חלוקת עבודה מאוד ברורה בינינו.

אורן יעקב: משרד השיכון מנהל את כל נושא הפיתוח ואת המשא ומתן עם מי שצריך, חותם את ההסכמים עם מי שצריך.

אורן יעקב: אנחנו מקבלים את עלויות הפיתוח ומפות המדידה, אנחנו עושים את השיווק.

אורן יעקב: בשלב זה אנחנו באותו מצב.

חמד עמאר: בחלוקה שהייתה לא עלה נושא התאגיד?

חמד עמאר: כי אמרת, השנה היו שני מכרזים.

אורן יעקב: שני המכרזים האלה.

אורן יעקב: כנראה שהבעיות שם נפתרו.

אורן יעקב: זה פיתוחים ישנים, הסדרים ישנים.

רבקה שאלתיאל: של ה-20 וה-26?

אורן יעקב: 20 ו-26.

רבקה שאלתיאל: לא, זה לא קשור.

רבקה שאלתיאל: זה גם לא שכונות חיילים משוחררים שם.

אורן יעקב: לא, הייתה עדיפות לחיילים משוחררים.

רבקה שאלתיאל: מה שחוסם הרי זה הסבסוד שהם מקבלים, ומבטל את האגרות וההיטלים שהתאגיד צריך לקבל.

אורן יעקב: בסדר, אני לא מכיר את הסדרי הפיתוח פה.

אורן יעקב: מה שהיה זמין, יצא לשיווק.

אורן יעקב: כרגע אנחנו מחכים לחומר הנוסף.

אורן יעקב: ברגע שיהיו הסדרים חדשים, כמובן שאנחנו כמו שאמרנו בדיון הקודם, מקבלים ממשרד השיכון, אנחנו נערכים לשיווק, חודשים ספורים.

חמד עמאר: משרד האוצר נמצא?

חמד עמאר: מנהל התכנון, יש לנו בעיה תקציבית?

חמד עמאר: כי בוועדות הקודמות שקיימנו עלו כמה נושאים שיש בעיה תקציבית, שהעלה אותם אז ראש הרשות.

חמד עמאר: אנחנו אחרי זה?

חמד עמאר: פתרו את כל הבעיות התקציביות?

חמד עמאר: אין לנו חסם של תקציבים בנושא של התכנון?

מיכל מריל: אמרתי כבר, אנחנו חילקנו את התקציבים שהיו לכל הרשויות.

מיכל מריל: אין לי תקציבים נוספים להמציא.

מיכל מריל: כרגע כמעט כל מתחמי התכנון שבתוך תוכנית המתאר נמצאים תחת תכנון מפורט, כך שלא יודעת מה עוד צריך.

חמד עמאר: אז מבחינתך אין יותר תקציב לכל הנושא של התכנון ביאנוח-ג'ת.

מיכל מריל: אין יותר.

מיכל מריל: מה שהיה, חילקנו.

חמד עמאר: נציג המועצה המקומית, בבקשה.

והיב סייף: והיב סייף, עוזר ראש המועצה וממונה על תיק ההנדסה במועצה.

והיב סייף: צהריים טובים, תודה לך על האירוח.

והיב סייף: לפני שאני אכנס לפרטים, מהראיה שלי, אתה בכובע שלך צריך להיות גם בשני כובעים, גם מצד אחד לעקוב וגם מצד אחד לעזור איפה שיש בעיות ולפתור אותן.

והיב סייף: אני מניח שהבעיות האלה, גם בישיבה הקודמת לפני שלושה חודשים כן עלו וזה דברים שתקעו את התקדמות התוכנית דאז.

והיב סייף: המועצה לא יכלה להתקדם בעניין הזה, אז הציפייה, באמת גם כשמציפים את הבעיות, לתקוף אותן מהצד השני ולעזור לנו לפתור אותן גם מבחינה תקציבית.

והיב סייף: גם נושא התאגיד שהוא נושא מעיק באמת בכל המתחמים, שזה כל נושא התקצוב והתשלום הנוסף לחיילים, אנחנו נתקלים בזה יום-יום.

והיב סייף: אתה נגעת בזה, אז זה נושא שצריך למצוא לו פתרון לדעתי גם ברמות מחוץ למשרד השיכון.

והיב סייף: צריך למצוא את התקציב, והתאגידים, הם צריכים להתיישר לפי הקווים האלה.

והיב סייף: יש לי במקרה שני בנים שקנו חלקות.

והיב סייף: גם שילמנו למשרד השיכון על הפיתוח, וגם התאגיד, כשהוצאתי רישיון, גם שילמתי כסף נוסף שם, אז זו בעיה שצריך לתקוף אותה.

חמד עמאר: זו נקודה מאוד חשובה כי לפי כל ההסכמים, ברגע שאתה משלם את הפיתוח למשרד השיכון, אתה לא אמור לשלם לתאגיד עבור התשתיות.

והיב סייף: כן, אבל בפועל כן משלמים וגם אלה שבכל זאת היה להם איזה קשר וחתמו על התחייבות, בהמשך הם כן נדרשו לשלם.

והיב סייף: אני יודע את זה מקרוב.

חמד עמאר: אני מבקש שתשלח לוועדה אם ביקשו מכם לשלם, כי אם משרד השיכון הוציא את זה למכרז, הפיתוח של תשתיות מים וביוב שולמו על ידי משרד השיכון ואין מקום לתאגיד לקחת כסף נוסף.

חמד עמאר: בשביל זה אנחנו מחכים להסכמים ובשביל זה אנחנו מקיימים דיונים כאן.

חמד עמאר: אנחנו מקיימים כאן כבר כמה דיונים על הנושא הזה של יאנוח-ג'ת, גם על שפרעם.

חמד עמאר: היום היה לנו דיון ספציפי.

חמד עמאר: גם הגיעו מהתאגיד.

חמד עמאר: התאגיד אמר שחתם חוזה.

חמד עמאר: ברגע שהוא חותם חוזה, אז סימן שהתאגיד לא לוקח, ואם היה שיווק כאן, סימן שהגיעו לסיכומים עם התאגיד שהוא לא לוקח כסף.

חמד עמאר: אם התאגיד לקח לכם כסף, אנחנו מבקשים להעביר את החומר לוועדה ואנחנו נקיים דיון בנושא, כי זה בעצם לקבל כסף שלא מגיע לו, לתאגיד.

והיב סייף: אני לא יודע מה בשפרעם, אבל ביאנוח-ג'ת כן מקבל וכן משלמים ומי שלא משלם, אני אומר לך, הוא חותם על התחייבות שהוא ישלם בהמשך, ורק בתנאי זה הם חותמים לו ומאשרים לו להוציא היתר.

והיב סייף: עכשיו בטח הנושא של חמישה המגרשים ששיווקו בג'ת ועוד שבעה ביאנוח, אז הבעיה הזאת עוד פעם תצוף ויבואו וידברו.

חמד עמאר: אנחנו מבקשים חומר מהמועצה המקומית.

והיב סייף: לגבי המתחמים, מיכל נגעה ובאמת סיפרה את הסטטוסים של כולם, אבל כן למשל מתחם 7 ביאנוח, נכון שהוא מאושר אבל עדיין בגלל בעיות איחוד וחלוקה ותצ"ר, שאין תקציב לזה גם, אנשים לא יכולים להוציא היתרים שם.

מיכל מריל: התצ"ר?

והיב סייף: כן, גם התצ"ר, איחוד וחלוקה - - -

מיכל מריל: אבל נקבע שזה תנאי להיתר?

מיכל מריל: אוקי.

מיכל מריל: קידום של תצ"ר זה דבר מאוד חשוב.

מיכל מריל: אם אפשר היה למצוא לזה תקציב.

מיכל מריל: לנו כרגע אין.

מיכל מריל: אנחנו חילקנו את התקציב שלנו לכל הרשויות.

חמד עמאר: חילקתם את כל התקציב בתוכנית 959 או נשאר עוד תקציב בנושא של תכנון לשנת 2019?

מיכל מריל: יש יתרה קטנה שהיא לא זו שתביא להם את הבשורה.

מיכל מריל: אם כל ישוב יקבל 250,000 או 200,000 שקל, זה לא מה שיביא להם את הבשורה.

מיכל מריל: אתה לא יכול לתכנן מתחם עם הסכום הזה.

והיב סייף: אז אם כך, אני מבין, אנחנו ניתקע בדיוק באמצע.

מיכל מריל: המתחמים שאנחנו מממנים, לקחנו בחשבון גם הכנת תצ"ר.

מיכל מריל: הסכום שאנחנו נתנו למתחמים שאנחנו מקדמים אתכם, לקחנו בחשבון גם הכנת תצ"ר.

מיכל מריל: מתחם 7 הוא מתחם מאושר, הוא מתחם שלא קודם על ידנו.

מיכל מריל: ממי קיבלתם את התקצוב?

חאתם עג'מיה: משרד השיכון.

מיכל מריל: והם לא לקחו בחשבון את נושא התצ"ר?

והיב סייף: לא נלקח.

והיב סייף: גם נושא התצ"ר הוא בעיה דו-צדדית גם מבחינה תקציבית, וגם זה כמו שאמר ידידי חמד, יכול לעכב את זה לשנים כי שם יש מלא בעיות שאי-אפשר לפתור אותן ביום-ביומיים, אז לדעתי זה משהו שצריך לטפל במקרה הזה, וכן במקביל גם להוציא היתרים, אבל שם יש בעיה תקציבית גם לאיחוד והחלוקה וגם לתצ"ר.

והיב סייף: בנוסף לתקציבים יש לנו עוד ארבעה מתחמים, זה 3, 9, 5 ו-15 ששם אין תקציב.

והיב סייף: למשל מתחם 5 נעצר בהחלטה מקומית שלנו במועצה כי רצו לקדם מתחמים אחרים בגלל חוסר תקציב, אז גם נושא זה צריך לקחת בחשבון ולמצוא את מקור המימון לזה.

חמד עמאר: מתחם 2, ידוע לך אם מתקדמים במקביל?

והיב סייף: אני לא יודע מה זה במקביל, אבל מה שכן תוקע, וגם פה אם אתה יכול לעזור - - -

חמד עמאר: כנסת לא יכולים להתערב.

חמד עמאר: יש רשויות במדינת ישראל.

חמד עמאר: יש את הרשות השופטת, הרשות המחוקקת, המבצעת.

חמד עמאר: הרשות המחוקקת לא יכולה להיכנס מתי השופט מוציא החלטה.

חמד עמאר: אנחנו נוכל לפנות אליו כאן כוועדה לזרז את העניין, לבקש ממנו, אבל אנחנו לא יכולים לחייב אותו.

והיב סייף: בדיוק לזה התכוונתי.

והיב סייף: אני יודע שאף אחד לא מוסמך לקחת החלטות חוץ מבתי משפט.

חמד עמאר: לא, אבל הכיוון שלי, אם זה מתקדם במקביל, כל הדברים שדיברה עליהם עכשיו, שההחלטה של בית המשפט תבוא ואם נדחה את העתירה ואז אנחנו נראה את עצמנו כבר לקראת הוצאת היתרים או לא - - -

חאתם עג'מיה: הוא לא יכול להתקדם במקביל מסיבה פשוטה, העתירה לבית המשפט - - -

חמד עמאר: אז זה אומר שלא מתקדמים במקביל.

חאתם עג'מיה: ברשותך, העתירה לבית המשפט - - -

חמד עמאר: שם ותפקיד לפרוטוקול.

חאתם עג'מיה: חאתם עג'מיה, מנהל מחלקת תשתית ופיתוח, מועצה מקומית יאנוח-ג'ת.

חאתם עג'מיה: הם לא יכולים להתקדם במקביל מסיבה פשוטה, העתירה דיברה על ביטול דרך.

חאתם עג'מיה: אם בית המשפט יקבל את העתירה ויבטל את הדרך, נצטרך לעשות רה-ארגון, רה-תכנון, ואם הוא ידחה את העתירה, אז למחרת מפרסמים את זה בעיתונות למתן תוקף ואז נצטרך להתמודד עוד פעם עם התצ"ר, כי אחרי שמאשרים את התוכנית, אחרי שנותנים תוקף לתוכנית והיא מתפרסמת ברשומות, מתחילים בתהליך של התצ"ר, אז זה לא יכול להיות במקביל.

חאתם עג'מיה: זה פשוט ביטול.

חאתם עג'מיה: בהתאם להחלטת השופט נצטרך לפעול.

מיכל מריל: אפשר לקחת סיכון ולמלא תנאי ההחלטה - - -

חמד עמאר: זה בדיוק מה שרציתי להגיד.

מיכל מריל: זה לקחת סיכון והמתכנן צריך לעבוד ולמלא את תנאי ההחלטה ואם בית המשפט יחליט שהוא דוחה את העתירה, אז אפשר כבר - - -

חאתם עג'מיה: ואם הוא ידחה חצי, יקבל חצי, יקבל רבע.

חאתם עג'מיה: למה לקחת סיכונים?

מיכל מריל: נכון, אני אומרת, זה לקחת סיכון.

והיב סייף: אין צפי להחלטה.

והיב סייף: אי-אפשר לצפות מה תהיה ההחלטה, לכן לדעתי חבל לבזבז משאבים וזמן.

מיכל מריל: זו החלטה שלכם.

והיב סייף: אפשר להשתמש במשאבים האלה במקומות אחרים.

מיכל מריל: מה היה רוח הדיון בבית משפט?

מיכל מריל: אתם הייתם בבית משפט?

חאתם עג'מיה: הם הגישו את כל הסיכומים - - -

מיכל מריל: לא, מה היה רוח הדיון?

מיכל מריל: אפשר ככה להתרשם.

והיב סייף: מניסיון, קשה להתרשם כי זה יכול לקחת למקומות אחרים.

חמד עמאר: תנאי ההחלטה, מדובר בהרבה כסף שהמועצה אמורה להשקיע מהתקציב?

חמד עמאר: מה תנאי ההחלטה?

והיב סייף: תראה, אם נניח יחליטו לבטל את הכביש הזה וצריך להיכנס לתכנון חדש, אתה צריך כאילו לקחת ולתכנן מחדש.

מיכל מריל: הוא שואל מה היו תנאי החלטת הוועדה המחוזית כשהחליטה - - - ?

חאתם עג'מיה: היינו כבר לקראת מתן תוקף וזה אחרי שמיעת ההתנגדויות, אחרי הדיונים, אחרי הכול.

מיכל מריל: כן, אבל יש החלטה לתוקף.

מיכל מריל: בהחלטה לתוקף לרוב אומרים, מאשרים את התוכנית בתנאי א, ב, ג, ד.

מיכל מריל: השאלה שלו הייתה מה התנאים.

חאתם עג'מיה: מילאנו את כל התנאים.

חאתם עג'מיה: רק הדרך.

חמד עמאר: אז אתם עובדים במקביל.

חמד עמאר: אם מילאתם את כל התנאים, ברגע שבית המשפט יחליט את ההחלטה שלו, אם הוא מחליט לדחות את העתירה, סימן שאתם רצים קדימה לכיוון.

חאתם עג'מיה: בדיוק.

חאתם עג'מיה: למחרת מפרסמים.

חמד עמאר: זו השאלה שלי.

חמד עמאר: בנושא של שאר המתחמים, מה שקשור בפתרון קצה של הביוב, איפה אתם עומדים במשא ומתן עם מועצה מקומית אבו סנאן?

חמד עמאר: מתנהל משא ומתן?

חמד עמאר: לא מתנהל משא ומתן?

חמד עמאר: מה קורה?

והיב סייף: זה התאגיד צריך לעשות את זה.

והיב סייף: אנחנו רק יכולים לעזור.

והיב סייף: הוא הגוף שאמור למצוא את הפתרון לזה.

והיב סייף: אנחנו כמועצה, אין לנו כוח לעשות את זה חוץ מלבוא ולעזור.

חאתם עג'מיה: חודש אחרי הבחירות בסך הכול.

חאתם עג'מיה: ראש הרשות אמור להיות חבר במועצת תפן אבל עוד לא קיבל את המנוי כי אנחנו בסך הכול חודש אחרי הבחירות, ואז שם הוא יכול להשפיע.

חאתם עג'מיה: בינתיים הוא לא יכול להשפיע.

והיב סייף: יכול להיות שהמדיניות גם שם תשתנה כי גם ראש המועצה השתנה.

והיב סייף: יכול להיות שהעמדה תשתנה וככה יהיה אפשר לקדם.

חאתם עג'מיה: זה אחד.

חאתם עג'מיה: שניים, יש לי הערה למה שמנהל מקרקעי ישראל אמר, שחמישה מגרשים או שבעה מגרשים ב-26 יחידות דיור.

חאתם עג'מיה: זה לא נכון.

חאתם עג'מיה: זה נכון שפרסמתם חמישה ל-26 אבל בפועל בגוף המכרז כל מגרש שווק לשניים, אז אנחנו מדברים על 15 יחידות דיור ולא 26, אז זה נתון שקצת מטעה את הוועדה.

חאתם עג'מיה: בחוברת, בחוץ היה כתוב שבעה מגרשים ל-26 יחידות.

חאתם עג'מיה: זה נכון, זה כתוב, אבל בגוף המכרז, והם שווקו ויצאו, ששתי יחידות למגרש, אז שבע כפול שניים זה 14 ולא 26.

חאתם עג'מיה: חבל לזרוק פה מספרים שאנחנו בפתרון ואין לנו אותו.

אורן יעקב: אני הסתמכתי על הפרסום שלנו.

אורן יעקב: יכול להיות שזה - - - ואני מתנצל בפני הוועדה, אבל אני אבדוק את זה.

חאתם עג'מיה: אני למדתי את זה לעומק ולרוחב.

חמד עמאר: טעות סופר.

חאתם עג'מיה: בפרסום כתוב 26.

חאתם עג'מיה: בפועל זה 14.

חמד עמאר: נציג השלטון המקומי, יש משהו להוסיף?

נביה נאסר אלדין: אני מתרשם מזה שמנהל התכנון והרשויות המקומיות רוצים לקדם את כל המתחמים ואת כל תוכניות המתאר, אבל המחסום והחסם העיקרי זה התקצוב בקידום המתחמים.

נביה נאסר אלדין: זה אחד.

נביה נאסר אלדין: שניים, תמיד עולה העניין של התאגיד, והתאגיד, כנראה שאין שפה משותפת.

חמד עמאר: אני חושב שאנחנו חייבים לקיים דיון כאן בוועדת המשנה בנוכחות משרד השיכון גם עם התאגיד, גם עם נציגי מנהל התכנון אם זה נוגע למנהל התכנון.

מיכל מריל: הנושא הזה לפי מה שזכור לי עלה לדיון גם במטה הדיור.

מיכל מריל: אנחנו העלינו את זה למעלה, כי יש נדמה לי איזושהי ועדה ברשות זאב ביילסקי שעוסקת בנושא הזה של קווי הביוב ומט"שים.

מיכל מריל: ביקשנו להעלות גם את הנושא הזה.

מיכל מריל: זה בטיפול שלהם לדעתי.

מיכל מריל: כדאי לזמן גם נציגים מטעמם.

חמד עמאר: ממנהל התכנון?

מיכל מריל: ממטה הדיור.

חמד עמאר: אז אנחנו נקיים דיון בנושא הזה, כי הנושא הזה עולה כמעט בכל ישיבה שאנחנו מקיימים בנושא של תכנון ובניה.

חמד עמאר: נושא של התאגיד עם משרד השיכון זה מעכב אותנו.

מיכל מריל: את התאגיד צריך לזמן, את משרד הבריאות, מחוז צפון צריך לזמן.

מיכל מריל: צריך לזמן את כל האנשים הרלוונטיים.

חמד עמאר: תשמעי, אני מכיר את הנושא של תוכנית חלקות לחיילים משוחררים בראמה משנת 2001.

חמד עמאר: שימשתי כעוזר שר התשתיות אז.

חמד עמאר: היה אביגדור ליברמן שר התשתיות והייתי העוזר שלו.

חמד עמאר: הייתה לנו בעיה שם עם פתרון קצה.

חמד עמאר: עד היום לא שווק מגרש אחד בראמה.

חמד עמאר: אני מדבר אתכם על 2001.

חמד עמאר: תראו איזו שנה אנחנו היום ועדיין לא שווק.

חמד עמאר: אנחנו לקראת 2019.

חמד עמאר: מ-2001 ועד היום לא שווק מגרש אחד ואחרי זה באים בטענות לאנשים.

חמד עמאר: אומרים להם, תשמעו, אתם בונים לא חוקי, אתם בונים על קרקע חקלאית.

חמד עמאר: אם מישהו מחכה יותר מ-20 שנה, מה הוא יעשה בסופו של דבר?

חמד עמאר: גם את הבעיה הזאת אנחנו צריכים לפתור ובאמת צריכים כאן, גם מנהל התכנון, גם משרד השיכון, גם משרד האוצר שהיום ממונה על כל הנושא של תכנון ובניה, להיכנס לעובי הקורה.

חמד עמאר: זו לא בעיה ספציפית בראמה או ביאנוח או בשפרעם.

חמד עמאר: זו בעיה כלל-ארצית.

חזי אייל: לא, תרשה לי להסתייג.

חמד עמאר: זו בעיה כלל-ארצית.

חזי אייל: לא, שהוא לא בונה אחר כך איפה שבא לו, על קרקע חקלאית.

חזי אייל: סיכמנו שזו בעיה וזו בעיה.

חמד עמאר: אתה לא הצגת את עצמך.

חמד עמאר: אני אתן לך גם להתבטא אחרי זה אבל אני אומר לכם, אתה יכול לחכות שנה, שנתיים, שלוש, ארבע, חמש, אבל אני כממסד לא נותן לך את הפתרון, מה אני אעשה בסופו של דבר?

חמד עמאר: הרי במגזר הדרוזי אין דירות להשכרה.

חמד עמאר: אתה לא יכול ללכת להשכיר דירה.

חמד עמאר: אנחנו לא גרים בקריית אתא, אנחנו לא גרים בחיפה, אנחנו לא גרים בירושלים.

חמד עמאר: אנחנו רוצים לבנות את הבית שלנו.

חמד עמאר: בסופו של דבר אותו צעיר שמחכה שנים רבות, מתייאש.

חמד עמאר: אנחנו לא רוצים להתייאש.

חמד עמאר: אנחנו רוצים שנפתור את הבעיה הזאת.

חמד עמאר: יש לנו חלקות לחיילים משוחררים, בואו נקדם את זה.

חמד עמאר: יש לנו פתרון של תכנון מסודר.

חמד עמאר: אני שומע כאן על כמה וכמה מתחמים שיתנו לי פתרון ל-20 שנה.

חמד עמאר: בואו נפתור את הבעיה כאן, בואו נרוץ קדימה.

חמד עמאר: למה אנחנו תקועים ונשארים באותו מקום?

חמד עמאר: זה כל הבעיה שאנחנו מעלים.

חמד עמאר: אתה רוצה להוסיף עוד משהו?

נביה נאסר אלדין: כן, אני רוצה להוסיף עוד משהו בקשר לתאגיד.

נביה נאסר אלדין: אני לא חושב שביאנוח-ג'ת אנחנו נתנו את קצה הפתרון לתאגיד.

נביה נאסר אלדין: הרי יש שתי אופציות: או להתחבר לביוב של תפן-עכו, שזה תקוע באבו סנאן ובמצב-רוח של ראש מועצת אבו סנאן.

נביה נאסר אלדין: סליחה, עם כל הכאב ועם כל הצער, לקחו את תושבי יאנוח-ג'ת בני ערובה, אי-אפשר להוציא היתרים.

נביה נאסר אלדין: הפתרון כיום הוא מתקן טיפול קומפקטי שהוא קיים משנת 1992-1993 והוא נותן מענה עד ל-7,000 נפשות.

נביה נאסר אלדין: אפשר לשדרג אותו.

נביה נאסר אלדין: אני הצעתי את ההצעה הזאת לתאגיד אל-עין, חבר'ה, תשדרגו אותו וזה נותן את הפתרון.

נביה נאסר אלדין: תביאו אותו למצב של טיפול שלישוני.

נביה נאסר אלדין: היום הוא לטיפול שניוני.

נביה נאסר אלדין: בטיפול ברמה מסוימת אפשר לשדרג אותו ולתחזק אותו בצורה כזאת של להגיע אפילו למי שתיה.

נביה נאסר אלדין: הם לא מוכנים.

נביה נאסר אלדין: הם אומרים שזה יעלה להם - - -

חמד עמאר: בשביל זה אני אמרתי, אנחנו נקיים דיון כאן, משותף עם משרד השיכון, עם התאגיד ועם הרשויות המקומיות.

נביה נאסר אלדין: אז לא יתכן, הם לוקחים את תושבי יאנוח-ג'ת כבני ערובה.

נביה נאסר אלדין: מתחם 2 ו-7 איכשהו הצלחנו לצאת מהפלונטר הזה, אבל מה קורה עם שבעה-שמונה מתחמים שאו-טו-טו תוך חודשיים-שלושה בעזרת השם הם יאושרו?

נביה נאסר אלדין: אז יש לי את כל התוכניות יפה על הקיר, הכול צבוע ואי-אפשר להוציא היתרי בניה, והתאגיד לוקח את תושבי יאנוח-ג'ת בני ערובה.

נביה נאסר אלדין: בנוסף למה שעוזר ראש המועצה אמר, שהם רוצים להתעשר על חשבון אותם ילדים בעזרת חוק דמי הקמה.

נביה נאסר אלדין: קראו לזה דמי הקמה, אז הם יכולים לגבות כמה מיליונים והם לא השקיעו שקל אחד.

חמד עמאר: לא, לא, בנושא הזה אנחנו יכולים לתת גם פתרון כי הנושא הזה ברור בנושא של חלקות לחיילים משוחררים.

חמד עמאר: חלקות לחיילים משוחררים, ברגע שמשרד השיכון גובה את הנושא של הפיתוח והוא מסובסד 90% עד 300,000 שקל ליחידה, לתאגיד אין סמכות לגבות כסף.

נביה נאסר אלדין: אתה ואני משדרים על אותו גל אבל זה לא מה שהם חושבים.

רבקה שאלתיאל: אני לא מייצגת אותם אבל החסם הזה, יש לו היגיון כי סך הכול הם צריכים את הכסף הזה.

רבקה שאלתיאל: אם לא מהאזרח שמקבל את הסבסוד, אז מאיפה תגיע לו ההשלמה, לתאגיד?

חמד עמאר: אנחנו מדברים על דמי הקמה.

חמד עמאר: ברגע שאת הקמת, איזו השלמה הוא צריך?

רבקה שאלתיאל: דיברו גם על תחזוקה, אז כשהם היו כאן בדיונים הקודמים - - -

נביה נאסר אלדין: תחזוקה, הוא קונה את המים בשקל, מוכר אותם בחמש.

חמד עמאר: התחזוקה הוא משלם באופן קבוע כל חודשיים.

חמד עמאר: יש סעיף בתוך התשלום, תסתכלי אצלך גם בתשלום מים לתאגיד, תראי סעיף של הביוב שאת משלמת את זה כל חודש, כל חודשיים.

חמד עמאר: אני רואה את זה, אני משלם את זה.

חמד עמאר: אנחנו משלמים לתאגיד בנושא של האחזקה.

חמד עמאר: אנחנו לא מדברים על האחזקה, אנחנו מדברים על ההקמה, דמי הקמה.

חמד עמאר: דמי הקמה משרד השיכון שילם, אז למה שהם ייקחו את הכסף עוד פעם?

חמד עמאר: לכן אנחנו גם בנושא הזה נדון.

והיב סייף: ברשותך, זה לוקח אותי למקום אחר, שדמי ההקמה שלוקחים מאזרח רגיל הם מופרכים.

חמד עמאר: בדיון הבא שנקיים אנחנו נזמין את תאגידי המים גם שיהיו נוכחים בישיבה הזאת.

חמד עמאר: גם אנחנו רוצים לשמוע את הנושא של פתרון קצה לשאר המתחמים ביאנוח-ג'ת.

חמד עמאר: נציגי התושבים, מישהו רוצה להגיד משהו?

אורן יעקב: אדוני היושב-ראש, אפשר בבקשה?

אורן יעקב: נאמר שהטעיתי את הוועדה.

אורן יעקב: אני רוצה לחזור ולהבהיר: המכרז היה לשבעה מגרשים לבניה של 26 יחידות דיור, חמישה מגרשים מיועדים לארבע יחידות דיור, שני מגרשים מיועדים לשלוש יחידות דיור.

אורן יעקב: מה שנאמר שזה לשני מציעים, ביקשנו שמינימום שני מציעים יתאגדו יחד, שלא אחד יבוא ויקבל מגרש לארבע יחידות דיור.

אורן יעקב: לפחות שני מציעים שיהיו לכל מגרש.

חמד עמאר: מה שאתה אומר, הם רוצים ללכת בכיוון הזה גם בשפרעם.

חמד עמאר: נציג התושבים, מישהו רוצה?

חטיב זהר אלדין: חטיב זהר אלדין, תושב הכפר.

חטיב זהר אלדין: שניים, אני רוצה לאחל הצלחה לראש המועצה הנבחר וגם לוהיב בנושא שהוא קיבל תפקיד, ואני לא מאחל לו את התפקיד הזה כי התפקיד מאוד כבד, נושא התכנון והבניה, מהראות שלי.

חטיב זהר אלדין: כל פעם כשאני מגיע לפה, אני מגיע אופטימי אבל אחרי שאני גם שומע את כולם, עכשיו אני בכלל לא אופטימי.

חטיב זהר אלדין: אני שנתיים מחכה והבן שלי הבכור כמעט התגרש, הוא התארס עכשיו והוא רוצה לבנות בית על האדמה שלו.

חטיב זהר אלדין: גם אם מתחם 2 יאושר ומתחם 7 יאושר ועדיין לא יכולים להוציא היתר בגלל התצ"ר ובגלל כל הדברים האלה כי כל פעם שמים מקל בגלגלים, אז המצב הוא עגום ועגום מאוד, כי זה הכול תוקע.

חטיב זהר אלדין: אחד, זכותו של כל אזרח אם הוא מרגיש פגוע, להגיש לבית משפט, נכון.

חטיב זהר אלדין: מצד שני, אי-אפשר להשאיר כפר שלם, 145 יחידות דיור באחד המתחמים תקועים וממתינים להחלטת בית משפט.

חטיב זהר אלדין: נכון שזו זכות של כל אזרח להגיש, אבל מצד שני גם אנחנו לא שולטים על בית משפט.

חמד עמאר: מתי התקיים הדיון, בספטמבר או באוגוסט?

מיכל מריל: בית משפט?

מיכל מריל: בספטמבר.

חטיב זהר אלדין: באנו לפה כמה נציגים שכל אחד רוצה גם לבנות לבן שלו ויש חלק כמו שאומרים, ממתינים בקוצר-רוח להיתרים, ואנחנו לא רואים אור בקצה המנהרה.

חטיב זהר אלדין: אם ממתינים לתנאים ולתנאים אחרי האישור ותצ"ר, ותצ"ר, אין לו תקציב ועד שנוציא, כנראה שבעוד ארבע-חמש שנים כל מי שירצה להתחתן, לא יוכל להתחתן.

חטיב זהר אלדין: כמו שכל יהודי רוצה לבנות בית במדינת ישראל, אני, דרוזי, רוצה שהבן שלי יבנה בית ביאנוח ולא בכפר ורדים, למרות שראינו מה שקרה בכפר ורדים.

חטיב זהר אלדין: אני רוצה שיבנה ביאנוח ועל האדמה שלי שקניתי אותה בזעת אפי.

חטיב זהר אלדין: והיב, שני הילדים שלו, הם גרים בשכירות.

חטיב זהר אלדין: הוא לא אומר את זה אבל אני אומר את זה ואני יודע את הסבל שהוא סובל, והוא ממתין גם לחלקה.

חטיב זהר אלדין: לא סתם אמרתי לו שהוא יסבול.

חטיב זהר אלדין: תפקיד קשה יש לו והוא לא אומר את הכאב שלו.

חטיב זהר אלדין: אני אגיד את הכאב שלו.

חטיב זהר אלדין: אני אומר את הכאב של האנשים האלה.

חטיב זהר אלדין: אני אומר לכם, אם הייתם מפרסמים, הייתי מביא אוטובוס לפה שיבואו ויבכו, כי הם רוצים לבנות לילדים שלהם.

חטיב זהר אלדין: הייתה תקופה של שנה של בחירות ואני אומר לכם, אנשים התעסקו בבחירות.

חטיב זהר אלדין: הבחירות נגמרו, מאחורינו וראש המועצה החדש מתחיל לתפקד ומתחילים לעבוד.

חטיב זהר אלדין: עכשיו כל אלה שהתעסקו בבחירות וכל אלה ששכחו מהבעיות האלה של הבניה, מתחילים לחזור לכאבים שלהם, ואני אומר לכם, אצלנו בכפר הצעירים הם חבית נפץ שהולכים להתפוצץ.

חטיב זהר אלדין: אני אומר את זה פה ואני אומר את זה בכאב.

חטיב זהר אלדין: כולנו יוצאי כוחות הביטחון.

חטיב זהר אלדין: אנחנו מחויבים לעשות צבא.

חטיב זהר אלדין: אני 28 שנים.

חטיב זהר אלדין: פה כולם כמעט, 26-27 שנים, רוצים לבנות את הבניין שלהם.

חטיב זהר אלדין: הבנים שלנו נמצאים במשטרה, בצבא ועבודות, בכל מיני, לא רוצים לעבור על החוק, רוצים לבנות חוקי.

חטיב זהר אלדין: לא רוצים שתהפכו אותנו לאזרחים עבריינים.

חטיב זהר אלדין: כנראה אם המצב יישאר ככה ואנחנו נשב ונדבר, תקציבים, אין, לא יודע מה, כנראה שכולנו נהפוך להיות עבריינים וזה כנראה שמשתלם בתקופה האחרונה, על אחת כמה וכמה, אני אומר לכם, הצעירים עכשיו יוצאים חזרה הביתה, חוק קמינץ, חוק הלאום.

חטיב זהר אלדין: ב-20.12 הפעלת הצו המנהלי, כל מי שבנה ללא היתר יקבל 300,000-400,000 שקל.

חטיב זהר אלדין: אני אומר לכם, עכשיו זה יתחיל.

חטיב זהר אלדין: האנשים יתחילו להרגיש את זה על בשרם, על כיסם וזה יתחיל להתפוצץ, ואם לא כולם משלבים ידיים פה, אנחנו בבעיה.

חטיב זהר אלדין: אני לא רוצה להאריך ולא רוצה להוסיף עוד דברים שהם מאוד כואבים.

חטיב זהר אלדין: אני אומר לכם, הבן שלי כמעט התגרש בגלל חלקה שהוא רוצה לבנות על האדמה שלו, ויש כמוני וכמו הבן שלי עשרות ואלפים.

חטיב זהר אלדין: שוב אני רוצה להגיד לך תודה רבה.

חטיב זהר אלדין: אני רוצה להודות לכל הפורום שעזבו את יום העבודה שלהם, של כל אחד ואחד, והוא מפסיד הרבה כסף כי זה חשוב לו וחשוב לילדים שלו ולילדים של המשפחה שלו ושל האחרים.

חטיב זהר אלדין: אני מקווה שכולנו נשלב, כל מי שיכול לעשות במלאכה.

חטיב זהר אלדין: אני אומר לך, והיב, ידנו פתוחה, אני אישית, לסיוע בכל מקום, בכל דרך שהיא חוקית על מנת להביא כמו שאומרים, בית חם לכל בן ובן משלנו.

חטיב זהר אלדין: תודה.

חמד עמאר: תודה רבה.

חמד עמאר: מנהל התכנון, מתי אמור להתחיל להיכנס הקנסות המנהליים?

קריאה: על פי הפרסום, ב-20.12.2018.

חמד עמאר: תודה רבה.

חמד עמאר: תשמע, אני שומע אותך, אני יודע שאתה מדבר מכאב.

חמד עמאר: אני יודע כמה כל צעיר וצעיר סובל.

חמד עמאר: אני חי את זה, אבל אנחנו כאן מנסים ככנסת באמת לקדם את הנושאים האלה.

חמד עמאר: הלוואי שלא היינו צריכים להגיע לכאן ולדחוף את העניינים האלה, היו דברים זזים מעצמם כמו בכל מקום אחר בכל מדינה מסודרת שנושא תכנון צריך לרוץ קדימה.

חמד עמאר: אנחנו רואים רוח אחרת במנהל התכנון, אבל גם עם הרוח האחרת מה שאני שומע כאן, גם אני רואה שזה עניין של שנים, לא עניין של חודשים בשאר המתחמים.

חמד עמאר: אני מקווה שאנחנו גם כאן בוועדה ננסה לקיים דיון על שאר המתחמים עם תאגידי המים והביוב, עם יושבי-ראש התאגידים לראות בדיוק מה אנחנו עושים בפתרון קצה, כי אני אמרתי לכם, אני מכיר את הפתרון קצה בראמה שלקח שנים רבות ועדיין אנחנו לא רואים את החלקה הראשונה שחולקה.

חמד עמאר: יש עוד מישהו שרוצה להוסיף משהו?

חמד עמאר: אם אין אף אחד אני אסכם את הדיון.

חמד עמאר: קודם כל אני פונה לבית המשפט.

חמד עמאר: התקיים דיון בספטמבר בנושא של התנגדות של אחד התושבים ביאנוח.

חמד עמאר: אני מבקש החלטה של בית המשפט.

חמד עמאר: השופט, יש הרבה משפחות, הרבה אנשים תלויים בהחלטה שלו.

חמד עמאר: אני פונה לשופט, פונה למערכת בית המשפט, למנהלי בתי המשפט שתהיה כבר החלטה לאותו שופט כי הרבה אנשים, הגורל שלהם תלוי בו.

חמד עמאר: שמענו כאן את אחד התושבים שאומר שהבן שלו כמעט התגרש בגלל הנושא של בניית בית, לכן אני מבקש מהשופט שיוציא את ההחלטה שלו.

חמד עמאר: שניים, אני פונה לשר האוצר, למשרד האוצר.

חמד עמאר: אנחנו שומעים כאן על בעיה תקציבית בכל הנושא של התכנון, ושמענו את זה ממנהל התכנון.

חמד עמאר: אני פונה לשר האוצר.

חמד עמאר: דיברנו על הנושא הזה ואני שוב מדבר על הנושא הזה בקשר לתוכנית 959.

חמד עמאר: בתוכנית 959 יש הרבה תקציבים שלא מנוצלים, גם מסקירה שקיבלנו מממלא מקום מנכ"ל משרד ראש הממשלה, לכן בואו נסית תקציבים.

חמד עמאר: שר האוצר, שייכנס את כל הצוות שלו.

חמד עמאר: הוא יכול להסית תקציבים שלא מנוצלים בתחומים מסוימים לנושא של תכנון ובניה, שזה הנושא הכואב ביותר במגזר הדרוזי.

חמד עמאר: נסית תקציבים מדברים שלא מנוצלים לדברים שננצל אותם בנושא של תכנון ובניה, שלא נגיע למצב כאן בוועדה שאנחנו לא מתקדמים בגלל נושא תקציבי כאשר יש תקציב ב-959.

חמד עמאר: נאמר, מתוך ה-2 מיליארד נוצלו פחות מ-500 מיליון שקל והתוכנית אמורה להסתיים ב-2019.

חמד עמאר: אני בטוח שלא ננצל 2 מיליארד עד סוף 2019.

חמד עמאר: יחזור המון כסף.

רבקה שאלתיאל: אני רוצה להציע בעניין הזה שהמשרד לפיתוח אזורי שמתכלל את ההחלטה הזאת יעשה מיפוי כמו שאנחנו עושים בהחלטות אחרות, לראות באמת איפה יש את היתרות האלה.

חמד עמאר: הם כבר עשו את המיפוי.

חמד עמאר: בישיבה שהתקיימה במשרד ראש הממשלה נאמר על ידי ממלא מקום המנכ"ל שהניצול הוא פחות מ-20%.

חמד עמאר: יש המון כסף שם.

חמד עמאר: הוא יודע מה שהוא אמר ואני ציטטתי אותו.

חמד עמאר: גם השר הממונה על הנושא, צחי הנגבי, אמר את הדברים, שמה שאני אמרתי אז שלא נוצל כל הכסף, זה נכון, לכן אני פונה לשר האוצר, למשרד האוצר, לשר צחי הנגבי הממונה על הנושא, שישבו, יסיתו תקציבים איפה שצריך, איפה שמנצלים את זה.

חמד עמאר: מנהל התכנון מנצל את התקציב.

חמד עמאר: חסר לו תקציב.

חמד עמאר: משרד השיכון, חסר לו תקציב.

חמד עמאר: להסית תקציבים.

חמד עמאר: אני חושב שזה נושא שאני כבר מעלה אותו יותר משנה.

חמד עמאר: עדיין לא התקיים שום דיון בנושא.

חמד עמאר: אני מקווה שאנחנו נצליח לעשות את זה בסופו של דבר שנסית תקציבים ממקומות שלא מנוצלים.

רבקה שאלתיאל: אתה יודע להגיד איפה לא נוצל?

חמד עמאר: אני לא אוהב לתת נתונים לא מדויקים.

חמד עמאר: אני יודע שבכמה משרדים הניצול הוא אפסי.

חמד עמאר: מתוכנית של 300-400 מיליון שקל, לא נוצל אפילו שקל אחד.

חמד עמאר: יש משרדים שלא נוצלו שקל אחד והדברים נאמרו על ידי ממלא מקום מנכ"ל משרד ראש הממשלה, גם על ידי השר הממונה.

רבקה שאלתיאל: השאלה אם לא צריך אותם או שהם לא נוצלו בגלל חוסר יכולת וכן צריך אותם?

חמד עמאר: אנחנו לא נכנסנו לעומק הקורה בנושא.

חמד עמאר: אני חושב שאנחנו נקיים גם דיון בזה ונשמע בדיוק מה לא נוצל, איפה לא נוצל, איך ניתן להסית תקציבים ממקום למקום, ונעשה את זה בהקדם האפשרי.

חמד עמאר: אנחנו נמשיך ללוות את הנושא של יאנוח-ג'ת, כמו שאמרנו, סביב שאר היישובים בנושא תכנון.

חמד עמאר: אני רוצה להודות לכל אחד ואחד שהגיע לכאן לוועדה ואני מקווה שבפעם הבאה כבר תהיה החלטת בית משפט, נדע שמתחם 2 לפחות, אנשים יכולים להוציא היתרים.

חמד עמאר: תודה רבה לכולם.